
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 243 

3 Δεκεμβρίου 1997 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

371. Ίδρυση Άμισθου Προξενείου της Ελλάδος στη 

Νικαράγουα. 1 

372. Μετονομασία τμήματος και Επαγγελματική κατο¬ 

χύρωση πτυχιούχων Τμημάτων του Πολυτεχνείου 
Κρήτης. 2 

373. Διαδικασία καθορισμού της πόλης της Ορεστιά- 

δας ως έδρας επί μέρους πανεπιστημιακών μονά¬ 
δων και λειτουργιών του Δημοκριτείου Πανεπιστη¬ 
μίου Θράκης. 3 


374. Κατάργηση και αντίστοιχη σύσταση οργανικών 
θέσεων των κλάδων εκπαιδευτικών Αγγλικής Γλώσ¬ 
σας και Φυσικής Αγωγής Πρωτοβάθμιας Εκπαίδευ¬ 
σης και κατανομή των θέσεων αυτών σε δημοτικά 


σχολεία. 4 

375. Τροποποίηση του Β.Δ. 502/1971 «περί αναγνωρί- 
σεως ονομασιών προελεύσεως οίνων» (Α 150). 5 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 371 (1) 

Ίδρυση Άμισθου Προξενείου της Ελλάδος 
στην Νικαράγουα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παράγραφο 6 του άρθρου 24 του Ν. 419/1976 
«Περί Οργανισμού του Υπουργείου Εξωτερικών» (Α' 221). 

2. Την γνώμη της Πρεσβείας της Ελλάδος στο Μεξικό 
υπ' αρ. ΑΣ 498/30.9.1997. 

3. Τις διατάξεις του άρθρου 24Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως προ¬ 
στέθηκε με το άρθρο 27 του Ν. 2081/1992 (Α' 154) και τρο¬ 
ποποιήθηκε με το άρθρο 1 παρ. εδ. α'του Ν. 2469/1997 (Α' 
38) και το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

4. Την υπ’ αρ. 516/1997 γνωμοδότηση του Συμβουλίου 
της Επικράτειας, μετά από πρόταση του Υπουργού Εξω¬ 
τερικών, αποφασίζουμε: 


Άρθρο μόνο 

Ιδρύεται Άμισθο Προξενείο της Ελλάδος στη Μανά- 
γουα της Νικαράγουα. Η περιφέρεια δικαιοδοσίας της α¬ 
νωτέρω Άμισθης Προξενικής Αρχής εκτείνεται σε όλη τη 
Νικαράγουα. 

Στον Υπουργό Εξωτερικών αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 19 Νοεμβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΞΩΤΕΡΙΚΩΝ 

ΘΕΟΔΩΡΟΣ ΠΑΓΚΑΛΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 372 (2 ) 

Μετονομασία Τμήματος και Επαγγελματική κατοχύρωση 
πτυχιούχων Τμημάτων του Πολυτεχνείου Κρήτης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) των άρθρων 50 παρ. 3 και 6 παρ. 6 του Ν. 1268/1982 
«Γιατη δομή και λειτουργία των Ανωτάτων Εκπαιδευτικών 
Ιδρυμάτων» (Α' 87) όπως η τελευταία αυτή διάταξη τρο¬ 
ποποιήθηκε με το άρθρο 48 παρ. 1 του Ν. 1404./1983 «Δο¬ 
μή και λειτουργία των Ανωτάτων Τεχνολογικών Ιδρυμά¬ 
των» (Α' 173). 

β) του άρθρου 70 παρ. 12 του Ν. 1566/85 (Α' 167), σε 
συνδυασμό με το άρθρο 1 παρ. 22 του Ν. 2327/1995 (Α' 
156). 

2. Τη γνώμη της Συγκλήτου του Πολυτεχνείου Κρήτης 
(συνεδριάσεις 21 η/6.4.95, 23η/9.6.95 και 46η/1.11.1996). 

3. Το γεγονός ότι δε γνωμοδότησε το Συμβούλιο Ανώ¬ 
τατης Παιδείας αν και ζητήθηκε τούτο από το Υπουργείο 
Εθνικής Παιδείας και Θρησκευμάτων μετά Β 1/280/5.9.95 
και Β1/427/27.11.1995 έγγραφα και ότι έχει παρέλθει ά¬ 
πρακτη η προθεσμία που ορίζουν οι διατάξεις του άρθρου 
50παρ. 3τουΝ. 1268/1982. 

4. Το γεγονός ότι από τις διατάξεις του διατάγματος αυ¬ 
τού δεν προκαλείται δαπάνη σε βάρος του κρατικού προ¬ 
ϋπολογισμού (άρθρο 29α του Ν. 1558/85 όπως προστέ¬ 
θηκε με το άρθρο 27 του Ν. 2081/92 και τροποποιήθηκε με 
το άρθρο 1 παρ. 2ατου Ν. 2469/97 Α' 38). 

5. Την 332/1997 γνωμοδότηση του Συμβουλίου της Επι¬ 
κράτειας με πρόταση του Υπουργικού Συμβουλίου, απο¬ 
φασίζουμε: 

Άρθρο 1 

1. Το κατά τις διατάξεις του άρθρου μόνου του Π.Δ. 
330/1991 (ΑΊ18), Τμήμα Ηλεκτρονικής και Μηχανικών Υ¬ 
πολογιστών του Πολυτεχνείου Κρήτης, μετονομάζεται σε 
Τ μήμα Ηλεκτρονικών Μηχανικών και Μηχανικών Υπολογι¬ 
στών, χωρίς μεταβολή του επιστημονικού του αντικειμέ¬ 
νου. 

2. Ο πτυχιούχος του Τμήματος οριζόμενος ως «Διπλω¬ 
ματούχος Ηλεκτρονικός Μηχανικός και Μηχανικός Υπο¬ 
λογιστών» έχει τη δυνατότητα, να ασχολείται με τη μελέ¬ 
τη, σχεδίαση, ανάλυση, κατασκευή, επίβλεψη κατασκευ¬ 
ής, συντήρηση, έρευνα, επίβλεψη λειτουργίας και 
διενέργεια πραγματογνωμοσύνης για τα πάσης φύσεως 
ηλεκτρονικά και υπολογιστικά συστήματα, τις εγκατα¬ 
στάσεις τους και τις εφαρμογές τους γενικότερα στους ε¬ 
πιστημονικούς τομείς: 

α) της Ηλεκτρονικής, ιδίως δε των ηλεκτρονικών συ¬ 
σκευών και συστημάτων όπως σχεδιασμός αναλογικών 
και ψηφιακών κυκλωμάτων, αισθητήρια, ηλεκτρονικά συ¬ 
στήματα ισχύος, ολοκληρωμένα κυκλώματα, ηλεκτροα- 
κουστικά συστήματα, συστήματα μετρήσεων και επεξερ¬ 
γασίας δεδομένων οπτοηλεκτρονικές συσκευές και οι ε¬ 
φαρμογές αυτών. 

β) των Τηλεπικοινωνιών και των Τηλεπικοινωνιών Συ¬ 
στημάτων, στο οποίο περιλαμβάνονται ιδίως η ενσύρμα¬ 
τη ή ασύρματη επικοινωνία ή μετάδοση πληροφοριών, τα 
κέντρα μεταγωγής, τα ενσύρματα ή ασύρματα δίκτυα ε¬ 
πικοινωνίας, τα συστήματα πολυπλεξίας, η κινητή τηλε¬ 
φωνία τα δορυφορικά συστήματα και κάθε άλλη ανάλογη 
εφαρμογή αυτών. 

γ) των Πληροφορικών Συστημάτων, στον οποίο περι¬ 
λαμβάνονται οι Ηλεκτρονικοί Υπολογιστές ως μέσα απο¬ 
θήκευσης και επεξεργασίας πληροφοριών, η σχεδίαση ή 
η κατασκευή και η εφαρμογή τους σε παραγωγική, λει¬ 
τουργική ή άλλη διαδικασία ή η παροχή υπηρεσιών στη 
βιομηχανία, στην οργάνωση γραφείων ή υπηρεσιών, στις 
τηλεπικοινωνίες, στις εκδόσεις, στις ηλεκτρονικές συ¬ 
σκευές. Με τον όρο Πληροφορικά Συστήματα νοούνται οι 
αρχιτεκτονικές υπολογιστών, περιφερειακές μονάδες, έ¬ 
μπειρα συστήματα, τεχνολογία λογισμικού, επικοινωνία 
χρήστη Η/Υ, τηλεματική, πολυμέσα. 

δ) των Συστημάτων, ιδίως δε των συστημάτων αυτομα¬ 
τισμού, επεξεργασίας σημάτων, επεξεργασίας εικόνων 
και των πάσης φύσεως εφαρμογών του. 

Άρθρο 2 

Στο τέλος της παρ. 3 του άρθρου 1 του Π.Δ. 71/1995 «Ε¬ 
παγγελματική κατοχύρωση πτυχιούχων Μηχανικών Πα¬ 
ραγωγής και Διοίκησης και Μηχανικών Ορυκτών Πόρων 
του Πολυτεχνείου Κρήτης» (Α' 49) προστίθενται τα ακό¬ 
λουθα εδάφια: 

θ. Ανάπτυξη και εφαρμογή συστημάτων διασφάλισης 
ποιότητας στην παραγωγή προϊόντων και την παροχή υ¬ 
πηρεσιών. % 

ι. Μελέτες περιβαλλοντικών επιπτώσεων της παραγω¬ 
γής- 


ια. Μελέτες που αφορούν στην ασφάλεια και υγιεινή 
στους χώρους εργασίας. 

Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του παρόντος 
διατάγματος. 

Αθήνα, 18 Νοεμβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Ο ΠΡΟΕΔΡΟΣ 

ΚΩΝΣΤΑΝΤΙΝΟΣ Γ. ΣΗΜΙΤΗΣ 

ΤΑ Μ ΕΛΗ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ, ΑΠΟΣΤΟΛΟΣ - ΑΘΑΝΑΣΙΟΣ ΤΣΟΧΑΤΖΟΠΟΥΛΟΣ, 
ΓΙΑΝΝΟΣ ΠΑΠΑΝΤΩΝΙΟΥ, ΓΙΑΝΝΟΣ ΠΑΠΑΝΤΩΝΙΟΥ. ΒΑΣΩ ΠΑΠΑΝΔΡΕΟΥ 
ΚΩΝΣΤΑΝΤΙΝΟΣ ΛΑΛΙΩΤΗΣ, ΓΕΡΑΣΙΜΟΣ ΑΡΣΕΝΗΣ, ΣΤΕΦΑΝΟΣ ΤΖΟΥΜΑΚΑΣ ΜΙΛ¬ 
ΤΙΑΔΗΣ ΠΑΠΑΙΩΑΝΝΟΥ, ΚΩΝΣΤΑΝΤΙΝΟΣ ΓΕΙΤΟΝΑΣ, ΕΥΑΓΓΕΛΟΣ ΓΙΑΝΝΟΠΟΥΛΟΣ, 
ΕΥΑΓΓΕΛΟΣ ΒΕΝΙΖΕΛΟΣ, ΣΤΑΥΡΟΣ ΣΟΥΜΑΚΗΣ, ΓΕΩΡΓΙΟΣ ΡΩΜΑΙΟΣ, ΦΙΛΙΠΠΟΣ 
ΠΕΤΣΑΛΝΙΚΟΣ, ΕΛΙΣΑΒΕΤ ΠΑΠΑΖΩΗ. ΔΗΜΗΤΡΗΣ ΡΕΠΠΑΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 373 (3 ) 

Διαδικασία καθορισμού της πόλης της Ορεστιάδας ως έ¬ 
δρας επί μέρους πανεπιστημιακών μονάδων και λει¬ 
τουργιών του Δημοκριτείου Πανεπιστημίου Θράκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων: 

α) 6 παρ. 6 του Ν. 1268/82 «Για τη δομή και λειτουργία 
των Ανωτάτων Εκπαιδευτικών Ιδρυμάτων» (Α' 87) όπως 
τροποποιήθηκε και συμπληρώθηκε με το άρθρο 48 παρ. 1 
του Ν. 1404/83 «Δομή και λειτουργία των Τεχνολογικών 
Εκπαιδευτικών Ιδρυμάτων» (Α' 173). 

β) 70 παρ. 12 του Ν. 1566/85 (Α' 167) «Δομή και λειτουρ¬ 
γία της πρωτοβάθμιας και δευτεροβάθμιας εκπαίδευσης 
και άλλες διατάξεις» σε συνδυασμό με το άρθρο 1 παρ. 22 
του Ν. 2327/95 (Α' 156) «Εθνικό Συμβούλιο Παιδείας, ρύθ¬ 
μιση θεμάτων έρευνας παιδείας και μετεκπαίδευσης εκ¬ 
παιδευτικών και άλλες διατάξεις». 

2. Τη γνώμη της Συγκλήτου του Δημοκριτείου Πανεπι¬ 
στημίου Θράκης (συνεδρίαση: 521/20.2.97). 

3. Το έγγραφο Β 1/230/29.4.97 του Υπουργείου Εθνικής 
Παιδείας και Θρησκευμάτων με το οποίο ζητήθηκε να δια¬ 
τυπώσει το ΣυμβούλιοΑνώτατης Παιδείας (ΣΆ. Π) τη γνώ¬ 
μη του, και ότι έχει παρέλθει άπρακτη η προθεσμία που ο¬ 
ρίζουν οι διατάξεις του άρθρου 50 παρ. 3 του Ν. 1268/82. 

4. Το άρθρο 29Ατου Ν. 1558/85 όπως αυτό προσετέθη 
με το άρθρο 27 του Ν. 2081/92 (Α' 154) και τροποποιήθη¬ 
κε με το άρθρο 1 παρ. 2α του Ν. 2469/97 (Α' 38). 

5. Το γεγονός ότι από τις διατάξεις του διατάγματος αυ¬ 
τού δεν προκαλείται δαπάνη σε βάρος του κρατικού προ¬ 
ϋπολογισμού και 

6. Την 319/1997 γνωμοδότηση του Συμβουλίου της Επι¬ 
κράτειας με πρόταση του Υπουργικού Συμβουλίου, απο¬ 
φασίζουμε: 

Άρθρο μόνο 

Καθορίζουμε την πόλη Ορεστιάδος ως έδρα επί μέρους 
πανεπιστημιακών μονάδων και λειτουργιών του Δημοκρι- 
τείου Πανεπιστημίου Θράκης. Η εγκατάσταση και λει¬ 
τουργία στην πόλη αυτή επί μέρους Σχολών, Τμημάτων ή 
άλλων πανεπιστημιακών μονάδων ή λειτουργιών γίνεται 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

με αποφάσεις του Υπουργού Εθνικής Παιδείας και Θρη¬ 
σκευμάτων ύστερα από γνώμη της Συγκλήτου του Δημο- 
κριτείου Πανείστημίου και του αρμόδιου τμήματος του Ε¬ 
θνικού Συμβουλίου Ανώτατης Παιδείας (Σ.Α.Π.). 

Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του παρόντος 
διατάγματος. 

Αθήνα, 20 Νοεμβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Ο ΠΡΟΕΔΡΟΣ 

ΚΩΝΣΤΑΝΤΙΝΟΣ Γ. ΣΗΜΙΤΗΣ 

ΤΑ ΜΕΛΗ 

ΘΕΟΔΩΡΟΣ ΠΑΓΚΑΛΟΣ. ΓΙΑΝΝΟΣ ΠΑΠΑΝΤΩΝΙΟΥ, ΓΙΑΝΝΟΣΠΑΠΑΝΤΩΝΙΟΥ. ΒΑΣΩ 
ΠΑΠΑΝΔΡΕΟΥ, ΚΩΝΣΤΑΝΤΙΝΟΣ ΛΑΛΙΩΤΗΣ, ΓΕΡΑΣΙΜΟΣ ΑΡΣΕΝΗΣ, ΜΙΛΤΙΑΔΗΣ ΠΑ- 
ΠΑΪΩΑΝΝΟΥ. ΚΩΝΣΤΑΝΤΙΝΟΣ ΓΕΙΤΟΝΑΣ, ΕΥΑΓΓΕΛΟΣ ΓΙΑΝΝΟΠΟΥΛΟΣ, ΕΥΑΓΓΕ¬ 
ΛΟΣ ΒΕΝΙΖΕΛΟΣ, ΣΤΑΥΡΟΣ ΣΟΥΜΑΚΗΣ, ΦΙΛΙΠΠΟΣ ΠΕΤΣΑΛΝΙΚΟΣ. ΕΛΙΣΑΒΕΤ ΠΑ- 
ΠΑΖΩΗ, ΑΝΑΣΤΑΣΙΟΣ ΜΑΝΤΕΛΗΣ, ΔΗΜΗΤΡΗΣ ΡΕΠΠΑΣ, ΓΕΩΡΓΙΟΣ ΠΑΠΑΝΔΡΕΟΥ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 374 ( 4 ) 

Κατάργηση και αντίστοιχη σύσταση οργανικών θέσεων 
των κλάδων Εκπαιδευτικών Αγγλικής Γλώσσας και Φυ¬ 
σικών Αγωγής Πρωτοβάθμιας Εκπαίδευσης και κατα¬ 
νομή των θέσεων αυτών σε δημοτικά σχολεία. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη 

1. Τις διτάξειςτου άρθρου 4 παρ. 12του Ν. 1566/85 «Δο¬ 
μή και λειτουργία της πρωτοβάθμιας και δευτεροβάθμιας 
εκπαίδευσης και άλλες διατάξεις» (ΦΕΚ 167 τ.Ά). 

2. Την αριθμ. ΔΙΔΚ/Φ. 1/20199/5.9.97 απόφαση του 
Πρωθυπουργού και του Υπουργού Εσωτερικών, Δημό¬ 
σιας Διοίκησης και Αποκέντρωσης, με την οποία καθορί¬ 
ζονται οι αρμοδιότητες των Υφυπουργών Εσωτερικών, 
Δημόσιας Διοίκησης και Αποκέντρωσης (ΦΕΚ 801 
τ. Β'/97), όπως τροποποιήθηκε με την όμοια αριθμ. ΔΙΔΚ/Φ 
1/23470/20.10.97 (ΦΕΚ924/Β). 

3. Την αριθμ. 1107147/1239/0006/4.10.96 (ΦΕΚ 
922/Β/7.10.1996) απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών». 

4. Την αριθμ. ΣΤ5/33/9.10.1995 (ΦΕΚ 937 τ.Β'/14.10.96) 
απόφαση του Πρωθυπουργού και του Υπουργού Εθνικής 
Παιδείας και Θρησκευμάτων «Αρμοδιότητες Υφυπουρ¬ 
γού ΥΠΕΠΘ». 

5. Τις διατάξεις του άρθρου 27 του Ν. 2081/92 (ΦΕΚ 
154/Α) με τις οποίες προστέθηκε στο Ν. 1558/85/νέο άρ¬ 
θρο 29Α, όπως τροποποιήθηκε με το άρθρο 1 του Ν. 
2469/97 (ΦΕΚ 38/Α). 

6. Το γεγονός ότι από το Προεδρικό Διάταγμα αυτό δεν 
προκαλείται δαπάνη σε βάρος του Κρατικού Προϋπολο¬ 
γισμού. 

7. Την αριθμ. 442/1997 γνωμοδότηση του Συμβουλίου 
της Επικράτειας, με πρόταση των Υφυπουργών Εσωτερι¬ 
κών, Δημόσιας Διοίκησης και Αποκέντρωσης, Οικονομι¬ 
κών και Εθνικής Παιδείας και Θρησκευμάτων, αποφασί¬ 
ζουμε: 


Άρθρο 1 

Κατάργηση, ανά μία θέση, με αντίστοιχη σύσταση ορ¬ 
γανικών θέσεων εκπαιδευτικών Αγγλικής Γλώσσας Πρω¬ 
τοβάθμιας Εκπαίδευσης. 

Α'ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ ΝΟ¬ 
ΜΑΡΧΙΑΣ ΑΘΗΝΩΝ 

Καταργείται η οργανική θέση του 4ου Δημοτικού Σχο¬ 
λείου Δάφνης και ιδρύεται αντίστοιχα στο 93ο Δημοτικό 
Σχολείο Αθηνών. 

ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ ΝΟ¬ 
ΜΑΡΧΙΑΚΗΣ ΑΥΤΟΔΙΟΙΚΗΣΗΣ ΑΙΤΩΛΟΑΚΑΡΝΑΝΙΑΣ 
Καταργείται η οργανική θέση του Δημοτικού Σχολείου 
Αγγελοκάστρου και ιδρύεται αντίστοιχα στο Δημοτικό 
Σχολείο Δοκιμίου. 

ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ ΝΟΜΑΡ¬ 
ΧΙΑΚΗΣ ΑΥΤΟΔΙΟΙΚΗΣΗΣ ΑΡΚΑΔΙΑΣ 
Καταργείται η οργανική θέση του Δημοτικού Σχολείου 
Λαγκαδιών και ιδρύεται αντίστοιχα στο Δημοτικό Σχολείο 
Δημητσάνας. 

ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ ΝΟΜΑΡ¬ 
ΧΙΑΚΗΣ ΑΥΤΟΔΙΟΙΚΗΣΗΣ ΑΧΑΪΑΣ 
Καταργούνται οι οργανικές θέσεις των Δημοτικών Σχο¬ 
λείων 2ου Οβρυάς, 6ου Αιγίου και 57ου Πάτρας και ι¬ 
δρύονται αντίστοιχα στα Δημοτικά Σχολεία Σαγαιΐκων, 3ο 
Αιγίου και 35ου Πάτρας. 

ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ ΝΟΜΑΡ¬ 
ΧΙΑΚΗΣ ΑΥΤΟΔΙΟΙΚΗΣΗΣ ΕΥΒΟΙΑΣ 
Καταργείται η οργανική θέση του 3ου Δημοτικού Σχο¬ 
λείου Ν. Αρτάκης και ιδρύεται αντίστοιχα στο 3ο Δημοτι¬ 
κό Σχολείο Χαλκίδας. 

ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ ΝΟΜΑΡ¬ 
ΧΙΑΚΗΣ ΑΥΤΟΔΙΟΙΚΗΣΗΣ ΙΩΑΝΝΙΝΩΝ 
Καταργείται η οργανική θέση του 17ου Δημοτικού Σχο¬ 
λείου Ιωαννίνων και ιδρύεται αντίστοιχα στο 18ο Δημοτι¬ 
κό Σχολείο Ιωαννίνων. 

ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ ΝΟΜΑΡ¬ 
ΧΙΑΚΟΥ ΔΙΑΜΕΡΙΣΜΑΤΟΣ ΚΑΒΑΛΑΣ 
Καταργούνται οι οργανικές θέσεις των 7ου, 16ου Δημο¬ 
τικών Σχολείων Καβάλας και του 2ου Δημοτικού Σχολείου 
Χρυσούπολης και ιδρύονται αντίστοιχα στα 20ο, 24ο Δη¬ 
μοτικά Σχολεία Καβάλας και στο Δημοτικό Σχολείο Αγιά¬ 
σματος. 

ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ ΝΟΜΑΡ¬ 
ΧΙΑΚΗΣ ΑΥΤΟΔΙΟΙΚΗΣΗΣ ΜΑΓΝΗΣΙΑΣ 
Καταργείται η οργανική θέση του 36ου Δημοτικού Σχο¬ 
λείου Βόλου και ιδρύεται αντίστοιχα στο 1 ο Δημοτικό Σχο¬ 
λείο Βόλου. 

ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ ΝΟΜΑΡ¬ 
ΧΙΑΚΗΣ ΑΥΤΟΔΙΟΙΚΗΣΗΣ ΦΘΙΩΤΙΔΑΣ 
Καταργείται η οργανική θέση του Δημοτικού Σχολείου 
Μαρτίνου και ιδρύεται αντίστοιχα στο Δημοτικό Σχολείο 
Πελασγίας. 

Άρθρο 2 

Κατάργηση ανά μία θέση, με αντίστοιχη σύσταση οργα¬ 
νικών θέσεων εκπαιδευτικών Φυσικών Αγωγής Πρωτο¬ 
βάθμιας Εκπαίδευσης. 

ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ ΝΟΜΑΡ¬ 
ΧΙΑΚΟΥ ΔΙΑΜΕΡΙΣΜΑΤΟΣ ΚΑΒΑΛΑΣ 
Καταργούνται οι οργανικές θέσεις των Δημοτικών Σχο¬ 
λείων 1ου Χρυσούπολης και Κεραμωτής και ιδρύονται α¬ 
ντίστοιχα στα Δημοτικά Σχολεία Χρυσοχωρίου και Ν. Κα- 
ρυάς. 



8788 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ ΝΟΜΑΡ¬ 
ΧΙΑΚΗΣ ΑΥΤΟΔΙΟΙΚΗΣΗΣ ΦΘΙΩΤΙΔΑΣ 

Καταργείται η οργανική θέση του Δημοτικού Σχολείου 
Ομβριακής και ιδρύεται αντίστοιχα στο Δημοτικό σχολείο 
Λάρυμνας. 

Άρθρο 3 

Ο αριθμός των ανωτέρω θέσεων δεν επηρεάζει την ορ¬ 
γανική σύνθεση των δημοτικών σχολείων, όπως αυτή 
προσδιορίζεται από τις διατάξεις του άρθρου 

4, παρ. 6 του Ν. 1566/85. 

Στον Υφυπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 19 Νοεμβρίου 1997 
Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

. ΕΣΩΤ/ΚΩΝ, ΔΗΜ. ΔΙΟΙΚ/ΣΗΣ &ΑΠΟΚ/ΣΗΣ ΟΙΚΟΝΟΜΙΚΩΝ 

Σ. ΜΠΕΝΟΣ Ν. ΧΡΙΣΤΟΔΟΥΛΑΚΗΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

I. ΑΝΘΟΠΟΥΛΟΣ 
-♦- 

( 5 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 375 
Τροποποίηση του Β.Δ. 502/1971 «περί αναγνωρίσεως ο¬ 
νομασιών προελεύσεως οίνων» (Α 150). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 4 και 5 παρ. 2, 8 και 9 του Ν.Δ. 243/1969 
«περί βελτιώσεως και προστασίας της αμπελουργικής 
παραγωγής» (Α 194), όπως τροποποιήθηκαν με τα άρθρα 
3 και 4του Ν. 427/1979 «περί αντικαταστάσεως, συμπλη- 
ρώσεως και καταργήσεως ενίων διατάξεων του ΝΔ. 
243/1969 «περί βελτιώσεως και προστασίας της αμπε¬ 
λουργικής παραγωγής» (Α 230) αντίστοιχα. 

β) Του άρθρου 29Α του Ν.1558/1985 «Κυβέρνηση και 
κυβερνητικά όργανα» (Α 137), που προστέθηκε με το άρ¬ 
θρο 27 του Ν. 2081/1992 «Ρύθμιση του θεσμού των Επι¬ 
μελητηρίων, τροποποίηση διατάξεων του Ν. 1712/1987 
για τον εκσυγχρονισμό των επαγγελματικών οργανώσε¬ 
ων των εμπόρων, βιοτεχνών και λοιπών επαγγελματιών 
και άλλες διατάξεις» (Α 154) και τροποποιήθηκε με το άρ¬ 
θρο 1 του Ν. 2469/1997 «Περιορισμός και βελτίωση της α- 
ποτελεσματικότητας των κρατικών δαπανών και άλλες 
διατάξεις» (Α38), 

2. Την 358731/14.10.1996 απόφαση του Πρωθυπουρ¬ 
γού και του Υπουργού Γεωργίας «Ανάθεση αρμοδιοτήτων 
στους Υφυπουργούς Γεωργίας Δημήτριο Σωτηρλή και 


Βασίλειο Γερανίδη» (Β 939). 

3. Τις 45/1996 και 49/1997 εισηγήσεις της Κεντρικής Ε¬ 
πιτροπής Προστασίας Οινοπαραγωγής (ΚΕΠΟ). 

4. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

5. Την 490/1997 γνωμοδότηση του Συμβουλίου της Επι¬ 
κράτειας, με πρόταση του Υφυπουργού Γεωργίας, απο¬ 
φασίζουμε: 

Άρθρο μόνο 

Το άρθρο 1 του Β.Δ. 502/1971 αντικαθίσταται ως εξής: 

Άρθρο 1 

1. Η ονομασία προέλευσης «ΣΗΤΕΙΑ» αναγνωρίζεται ως 
απλή για οίνους που παρασκευάζονται από σταφύλια 
που προέρχονται από αμπέλια των κτηματικών περιοχών 
του Δήμου Σητείας και των Κοινοτήτων Τουρλωτής, Μυρ¬ 
σίνης, Μέσα Μουλιανών, Έξω Μουλιανών, Χαμεζίου, Κα- 
τσιδωνίου, Σκοπής, Αχλαδιών, Πισκοκεφάλου, Μαρω- 
νίας, Παπαγιαννάδων, Αγίου Σπυρίδωνος, Χανδρά, Αρμέ¬ 
νων, Ζίρου, Απιδιών και Σταυρωμένου της Επαρχίας 
Σητείας του Νομού Λασηθίου. 

2. Οι τύποι των οίνων που δικαιούνται να φέρουν στο ε¬ 
μπόριο την ονομασία προέλευσης «ΣΗΤΕΙΑ» απλή είναι: 

α) Οι ερυθροί ξηροί οίνοι που παρασκευάζονται από συ- 
νοινοποίηση σταφυλιών ή ανάμειξη οίνων των ποικιλιών 
«Λιάτικο» σε ποσοστό 80% και «Μανδηλαριά» σε ποσοστό 
20 %. 

β) Οι ερυθροί γλυκείς οίνοι των τύπων: αα) Οίνος γλυ¬ 
κός (νΐΝ ϋΕ ϋΟυΕυΡ), ββ) Οίνος γλυκός φυσικός (νΐΝ 
ΩΟΙΙΧ ΝΑΤυΒΕΙ.) και γγ) Οίνος φυσικά γλυκός \/ΙΝ 
ΝΑΤυΠΕϋ-ΕΜΕΝΤ ϋΟυΧ) που παρασκευάζονται από 
σταφύλια της ποικιλίας «Λιάτικο». 

γ) Οι λευκοί ξηροί οίνοι που παρασκευάζονται από συ- 
νοινοποίηση σταφυλιών ή ανάμειξη οίνων των ποικιλιών 
«βηλάνα» σε ποσοστό τουλάχιστον 70% και «θραψαθήρι». 
Η αναλογία αυτή θα ισχύσει για μεταβατική περίοδο πέντε 
(5) ετών. Μετά την παρέλευση της πενταετίας, οι λευκοί 
ξηροί οίνοι θα παρασκευάζονται από συνοινοποίηση στα¬ 
φυλιών ή ανάμειξη οίνων των ποικιλιών «Βηλάνα» σε πο¬ 
σοστό 70% και «Θραψαθήρι» σε ποσοστό 30%». 

Στον Υφυπουργό Γεωργίας αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 19 Νοεμβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΓΕΩΡΓΙΑΣ 

ΔΗΜΗΤΡΙΟΣ ΣΩΤΗΡΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



